ಅಂಜನಿಬಾಯಿ ಮಲ್ಪೇಕರ್

**ಅಂಜನಿಬಾಯಿ ಮಲ್ಪೇಕರ್** (22 ಏಪ್ರಿಲ್ 1883 - 7 ಆಗಸ್ಟ್ 1974) ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದ ಭೆಂಡಿಬಜಾರ್ ಘರಾನಾ ಗ್  ಸೇರುದಿನ  ಪ್ರಸಿದ್ಧ ಭಾರತೊದ ಶಾಸ್ತ್ರೀಯವಾದ್ ಪದ್ಯ ಪನ್ಪಿನ ಶಾಸ್ತ್ರೀಯ ಗಾಯಕೆರ್.ಅಂಜನಿಬಾಯಿ ಮಲ್ಪೇಕರ  ರಾಜಾ ರವಿವರ್ಮ ಅರೆನ  "ಲೇಡಿ ಇನ್ ದಿ ಮೂನ್ ಲೈಟ್" (1889) ಚಿತ್ರಗ್  ಸೃಜನಶೀಲ ಸ್ಫೂರ್ತಿನ್  ಒದಗಿಸಾಯಿನ  ವ್ಯಕ್ತಿ ಆದು ಇತ್ತೆರ್.

## ವೃತ್ತಿ
1958 ಟ್   ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ ನ್ ಪಡೆದಿನ ಸುರುತ  ಪೊಂಜೋವು ಅಂಜನಿಬಾಯಿ. ಉಂದು ಸಂಗೀತ ನಾಟಕ ಅಕಾಡೆಮಿ, ಸಂಗೀತ, ನೃತ್ಯ ಬುಕ್ಕೊ ನಾಟಕಕ್ಕಾದ್  ಭಾರತೊದ ರಾಷ್ಟ್ರೀಯ ಅಕಾಡೆಮಿಡ್ದ್  ಕೊರಿನ ಅತ್ಯುನ್ನತ ಗೌರವ ಆದುಂಡು.
ತನ್ನ ಯೌವನೊಡು  ತನ್ನ ಪೊರ್ಲು ಗ್ ಮೆಚ್ಚುಗೆ ಪಡೆಯಿನ ಅಂಜನಿಬಾಯಿ ಮಲ್ಪೇಕರ್, ವರ್ಣಚಿತ್ರಕಾರರಾಯಿನ ರಾಜಾ ರವಿವರ್ಮ ಬುಕ್ಕೊ ಎಂವಿ ಧುರಂಧರ್ ಅರೆನ ಚಿತ್ರಲೆಗ್   ಸೃಜನಶೀಲ ಸ್ಫೂರ್ತಿನ್  ಒದಗಿಸಾಯಿನ  ವ್ಯಕ್ತಿ  ಆದಿತ್ತೆರ್."ಮೋಹಿನಿ ಆನ್ ಎ ಸ್ವಿಂಗ್" ಅಥವೊ " ಮೋಹಿನಿ (1894 ರಾಜಾ ರವಿ ವರ್ಮ).

## ಆರಂಭಿಕ ಜೀವನೊ ಬುಕ್ಕೊ ಹಿನ್ನೆಲೆ
ಅಂಜನಿಬಾಯಿ ಮಲ್ಪೇಕರ್ ಆರ್  22 ಏಪ್ರಿಲ್ 1883 ದಾನಿ  ಗೋವಾದ ಪೆರ್ನೆಮ್‌ದ  ಮಲ್ಪೆಡ್  ಗೋವಾ ಕಲಾವಂತ ಸಮುದಾಯಕ್ ಸೇರ್ದಿನ ಸಂಗೀತ ಪ್ರೇಮಿ ಕುಟುಂಬೊಡು ಪುಟ್ಟುದಿನಿ.
ಅರೆನ ಅಜ್ಜಿ ಗುಜಾಬಾಯಿ ಬುಕ್ಕೊ ಅಮ್ಮ ನಬೂಬಾಯಿ ರಡ್ಡ್ ಜನೊಕುಲ ಸಂಗೀತೊ ವಲಯೊಡು  ಗೌರವಾನ್ವಿತವಾಯಿನ ಪುಗರ್ಮೆ ಉಂಡು. ತನ್ನ 8 ನೇ ವರ್ಷೊಡು, ಆರ್  ಭೆಂಡಿಬಜಾರ್ ಘರಾನಾದ ಉಸ್ತಾದ್ ನಜೀರ್ ಖಾನ್ ಅರೆನ  ಮಾರ್ಗದರ್ಶೊನೊಡು  ಸಂಗೀತ ತರಬೇತಿನ್  ಪ್ರಾರಂಭಿಸಾಯೇರ್. ಉಂದು ಘರಾನಾ  ತನ್ನ ಮೂಲೊನು ಹೆಚ್ಚಾದ್  ಪರತ್ತ್ ಮೊರಾದಾಬಾದ್ ಘರಾನೊಡು  ಹೊಂದುದು ಇತ್ತುಂಡು ಬುಕ್ಕೊ ಉಂದು ಮುಂಬೈನ ಭೆಂಡಿ ಬಜಾರ್ ಪ್ರದೇಶೊಡು ನೆಲೆ ಆದುತ್ತಿಂಡು. 
## ವೃತ್ತಿ
1899ಟ್  16ನೇ ವರ್ಷೊಡು  ಮುಂಬೈಡ್  ನಡೆತಿನ  ಸಂಗೀತ ಕಚೇರಿಡು  ಮಲ್ಪೇಕರ್ ತನ್ನ ಚೊಚ್ಚಲ ಪ್ರದರ್ಶನೊ ಕೊರ್ದು ಇತ್ತೆರ್. ಆ ದಿನೊಟು "ಗೌರವಾನ್ವಿತ ಕುಟುಂಬೊದ" ಪೊಂಜೊವುಲು ಎಪೋಗುಲ  ಸಾರ್ವಜನಿಕವಾದ್ ಪದ್ಯ ಪನ್ನೊಂದು ಇತ್ತುಜೆರ್, ಆಂಡಾ ಮಲ್ಪೇಕರ್ ಆರ್  ಸಾರ್ವಜನಿಕೊ ಬುಕ್ಕೊ ರಾಜಮನೆತನೊದ ಪ್ರೋತ್ಸಾಹದೊಟ್ಟುಗು  ಪ್ರವರ್ಧಮಾನಕ್  ಬೈದಿನ ಗಾಯನ ವೃತ್ತಿನ್  ಮುಂದುವರಿಸಾಯೇರ್.

## ಗಾಯನೊದ ಜೊತೆಗ್ ಸೌಂದರ್ಯೊ
ಗಾಯನೊದ ಜೊತೆಗ್ ತನ್ನ ಸೌಂದರ್ಯೊಡುಲ  ಮೆಚ್ಚುಗೆ ಗಳಿಸಿದಿನ   ಮಲ್ಪೇಕರ್ ಚಿತ್ರಕಲಾವಿದರಾಯಿನ ಎಂ.ವಿ.ಧುರಂಧರ್ ಅರೆನ ತೈಲವರ್ಣಚಿತ್ರೊನು ಚಿತ್ರಿಸಾನಗ,ಕುಡೊಂಜಿ
ಚಿತ್ರಕಲಾವಿದ ರಾಜಾ ರವಿವರ್ಮ ಅರೆನ  ಸ್ಫೂರ್ತಿ ಪತ್ತೊಂದು, "ಲೇಡಿ ಇನ್ ದಿ ಮೂನ್‌ಲೈಟ್", "ಲೇಡಿ ಪ್ಲೇಯಿಂಗ್ ಸ್ವರ್ಬತ್", "ಮೋಹಿನಿ", "ದಿ ಹಾರ್ಟ್ ಬ್ರೋಕನ್"ಸೇರಿನಂಚಾ  ಅವೇತೋ ಚಿತ್ರೊಲೆನ್  ಚಿತ್ರಿಸರೆ  ಪೋನಗ ಆರ್  1901 ಬುಕ್ಕೊ 1903 ಟ್  ಮುಂಬೈ ಡ್ ಉಪ್ಪುನಗ  ಮಾದರಿ ಆದ್ ಇತ್ತೆರ್.
ಸೇಠ್ ವಾಸಂಜಿ ವೇದ್ ಅರೆನ್  ಮದಿಮೆ ಆಯೆರ್. ಗಾಯಕಿಯಾದ್  ಯಶಸ್ವಿ ವೃತ್ತಿಜೀವನೊದ ಬುಕ್ಕೊ, 1920 ಡ್  ಅರೆನ ಗುರು ಉಸ್ತಾದ್ ನಜೀರ್ ಖಾನ್ ದರೆನ ಮರಣೊದ ಬುಕ್ಕೊ, ಆರ್
ಸಂಗೀತೊ ಕಛೇರಿಡ್  ಆಸಕ್ತಿ ಪೊಂಡು. ಅಕೇರಿಗಾದ್, ಮುಂಬೈದ ಟೌನ್ ಹಾಲ್‌ಡ್  ಅರೆನ ಅಕೆರಿದ  ಪ್ರದರ್ಶೊನ, ಅಯಿಡ್ದು ಬುಕ್ಕೊ  1923ಟ್  ಆರ್ ಅರೆನ  ಸಾರ್ವಜನಿಕೊ ಗಾಯನ ವೃತ್ತಿನ್ ತ್ಯಜಿಸಾಯೆರ್. ಅರೆನ  40ನೇ  ವರ್ಷೊಡು, ಆರ್  ತನ್ನ ಒರಿದಿನ  ವರ್ಷೊಲೆನ್  ಸಂಗೀತ ಕಲ್ಪಾರೆ ವಿನಿಯೋಗಿಸಾರೆ ನಿರ್ಧಾರ ಮಂತೆರ್. ದುಂಬುಗು ಬರ್ಪಿನ  ದಶೊಕೊಡು, ಆರ್  ಅರೆನ ಸುರುತ  ಶಿಷ್ಯರಾಯಿನ ಕುಮಾರ್ ಗಂಧರ್ವ, ಕಿಶೋರಿ ಅಮೋನ್ಕರ್, ಪಂಡಿತ್ ಟಿಡಿ ಜನೋರಿಕರ್ (1921-2006), ಬೇಗಮ್ ಅಖ್ತರ್, ನೈನಾ ದೇವಿ ಮೊಕುಲು  ಪೂರಾ ಭಾರತೀಯ ಶಾಸ್ತ್ರೀಯ ಸಂಗೀತೊಡು ಸಾಧನೆ ಮಂದಿನ   ಅಂಜನಿಬಾಯಿ ಮಲ್ಪೇಕರ್ ನ ಶಿಷ್ಯೆರ್. 1960ತ  ದಶೊಕದ ಸಮಯೊಡು, ಅವೇತೋ ಜನಪ್ರಿಯ ಸಂಗೀತಗಾರೆರ್ ನ  ಜೊತೆಗ್,ಅಮನ್ ಅಲಿ ಖಾನ್ ಜೊತೆಗ್, ಜಾಂಡೆ ಖಾನ್, ಮಮ್ಮನ್ ಖಾನ್, ಶಬ್ಬೀರ್ ಬುಕ್ಕೊ ಅಮೀರ್ ಖಾನ್ ಅರೆನೊಟ್ಟುಲಾ  ಪದ್ಯ ಪಂದ್ ಮುಂಬೈ ಮೂಲದ ಭೆಂಡಿಬಜಾರ್ ಘರಾನಾವು ಇಡೀ ಭಾರತೊಡು ಪ್ರಸಿದ್ಧ ಆಂಡ್.

## ಪ್ರಶಸ್ತಿಲು
1958ಟ್, ಸಂಗೀತೊಗ್ ಅರೆನ  ಕೊಡುಗೆಗಾದ್, ಸಂಗೀತೊ ನಾಟಕ ಅಕಾಡೆಮಿದ ಅತ್ಯುನ್ನತ
ಗೌರವವಾಯಿನ ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ ನ್ ಅಂಜನಿಬಾಯಿ ಮಲ್ಪೇಕರ್ ಗ್
ಕೊರಿಯೆರ್. ಸಂಗೀತ, ನೃತ್ಯ ಬುಕ್ಕೊ ನಾಟಕೊಗ್  ಭಾರತೊದ ರಾಷ್ಟ್ರೀಯ ಅಕಾಡೆಮಿ,ಪ್ರಶಸ್ತಿನ್  ಪಡೆದಿನ  ಸುರುತ ಪೊಂಜೊವು ಪನ್ಪಿನ ಮಹಾ ಹೆಗ್ಗಳಿಕೆಗ್ ಪಾತ್ರರಾತೆರ್.

## ನಿಧನ
ಅಂಜನಿಬಾಯಿ ಮಲ್ಪೇಕರ್  7ನೇ  ಆಗಸ್ಟ್ 1974 ದಾನಿ  ಬಾಂಬೆಡ್, ಅರೆನ 91 ನೇ ವರ್ಷೊಡು ನಿಧನರಾಯೇರ್.
ಸಂಗೀತ ಕ್ಷೇತ್ರೊಡು ಅಂಜನಿಬಾಯಿ ಮಲ್ಪೇಕರ್ ಸಂಗೀತ ಜನ ಮಾನಸೊಡು ಮಾಜಂದೆ ಉಲ್ಲೆರ್.

= ಉಲ್ಲೇಕೊಲು ==

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು